
postnord 


PostNord Groupage 


Vi har også en løsning til dit gods, der er for stort til at sende som pakker, og ikke passer som 
pallegods til alle adresser i Danmark. Modtagerne kan være både virksomheder og private. 


Lige så nemt som pakker og paller 

PostNord Groupage er en fleksibel distributions- 
form i et tæt og solidt distributionsnetværk, hvor 
du kan sende forskelligartede sendinger som stan- 
dard op til 2.500 kg. - og med aftale om partigods 
håndterer vi også hele partier op til 25 tons. 


Samlet afhentning 

Vi afhenter dine forsendelser på én gang, og alle 
colli takseres og udleveres samtidig. Uanset om 
din sending skal sendes til virksomheder eller til 
private i Danmark eller Norden, har du kun brug 
for én løsning. Du bruger den samme label og 
stregkode på alle dine forsendelser, uanset hvor 
de skal hen. Vi kan afhente dit stykgods efter fast 
aftale, eller det kan aftales pr. gang. 


Hurtig levering 
Vi tilbyder dag-til-dag levering inden kl. 16 i det meste 
af Danmark samt i store dele af Norden. 


Styr på sendingen med Track & Trace 

Hele partiet følges via Track & Trace. Vi stregkode- 
scanner, så du kan følge sendingen på 
www.postnord.dk/tt. Vi sørger naturligvis også for, 
at modtageren kvitterer for modtagelsen. 


Standard vægt og udvendige mål i Danmark 
Fysiske mål LxBxH: 299 x 240 x 220 cm 

Kollivægt: 1.000 kg. 

Sendingsvægt: 2.500 kg. 

Kollivolumen: 4,00 m? (2,86 m? cross boarder) 
Sendingsvolumen: 10,00 m? (714 m? cross boarder) 


Det er muligt at sende Groupage på mere end 299 
cm i længden mod en særlig aftale med PostNord 
Logistics, samt et langgods tillæg jf. prisarket. 


Forsendelser, der vejer mere end 35 kg., skal stå 
på en lastebærer. 


Elektronisk dataudveksling - EDI 

Hver palle skal udstyres med en elektronisk trans- 
portordre i EDl-format. EDI skal sendes samme 
dag, og altid inden PostNord overtager godset. 


Adresselabels og følgepapirer 

Du kan selv printe dine adresselabels til PostNord 
Groupage via dit udskrivningssystem, så længe 
de holder PostNords standarder, som du får ved 
henvendelse til os. 


Til lande uden for EU (Norge) skal dine forsendel- 
ser være forsynet med oplysninger til brug for 
toldbehandling i modtagerlandet. 

Told, moms og ansvar 

Til lande uden for EU betaler du som afsender 

et indfortoldningsgebyr, som vi har indregnet i 
prisen, ligesom du har ansvaret for, at indholdet 
lovligt må indføres i landet. Told og moms betales 
af modtageren. 


Prissætning 

Din pris beregnes efter et priszonesystem, inddelt 
i forhold til postnummerområder i de enkelte lan- 
de. Der tillægges brændstof- og miljøtillæg samt 
moms til EU-lande og fortoldning til Norge. 


Grundprisen for at sende stykgods fastsætter vi ud 
fra vægt og mål. En kubikmeter svarer i Danmark til 
250 kg., og volumenvægten beregnes således: 


Længde x højde x bredde x 250 kg 
1.000.000 


Hvis sendingens fysiske vægt er større end volu- 
menvægten, bestemmer den almindelige vægt 
alene prisen. 


Eksempel: 


En sending på 100 kg., der måler 100 x 200 x 80 cm, 


bliver prisfastsat som en sending på 400 kg. 
Jf. ovenstående kalkule, idet 


100 x 200 x 80 x 250 kg 
1.000.000 


=400 kg 


Omregningsfaktorer 

Når prisen fastsættes ud fra ladmeter eller kubik- 
meter, benytter PostNord følgende omregnings- 
regler: 


Nationalt 
1ladmeter = 1.500 kg 
1 kubikmeter = 250 kg 


Crossboarder - Sverige og Finland 
1ladmeter = 2.000 kg 
1 kubikmeter = 350 kg 


Crossboarder - Norge 
1ladmeter = 2.000 kg 
1 kubikmeter = 286 kg 


Farligt indhold i begrænsede mængder 

I Danmark, Sverige, Norge og Finland er det tilladt 
at sende farligt indhold i begrænset mængde. 
Det vil sige stoffer, produkter og genstande, der 

i ADR-konventionen er klassificeret som farligt 
gods. På www.postnord.dk kan du finde en liste 
over mængder samt stoffer og genstande. 


Fuldt reguleret adr-gods (farligt gods) 

Vi kan også varetage distribution af gods, der 
klassificeres som farligt gods i Danmark, Sverige, 
Norge og Finland. Du skal dog være opmærksom 
på, at der er andre betingelser, end der er for sen- 
dinger med begrænsede mængder. 


Du finder en liste over mængder, stoffer og gen- 
stande på www.postnord.dk. 


Kontakt Kundeser- 
vice Erhverv på 
70111230. 
Services 

Du kan tilkøbe en række services, som er beskre- 

vet i de følgende afsnit. Priserne på dem fremgår 

af de ratekort, du har modtaget. 


Palleudveksling 

For leverancer i Danmark tilbyder vi at bytte dine 
paller, som du bruger til at sende varer på, med 
dine kunder. Vi tilbyder ombytninger af hel-, halv- 
og kvartpaller, og du kan bestille servicen mod at 
betale et ad-hoc tillæg. 


Tidsbegrænset levering i Danmark 

Paller, der skal leveres i Danmark, kan med ser- 
viceydelsen Tidsbegrænset levering ankomme 
hos modtageren i udvalgte postnumre kl. 7-9 og i 
hele landet kl. 7-12. 


Varsling pr. telefon 

Du kan tilvælge, at vi varsler din kunde telefonisk 
samme dag, som godset vil blive leveret. Vi 
kontakter din modtager senest en halv time inden 
ankomst. Servicen kan bruges for gods sendt til 
Danmark, Sverige, Norge og Finland. 


SMS & e-mail advisering til BtC 

Ønsker du, at modtager får besked, når godset er 
på vej? Så kan du vælge SMS og e-mail advisering. 
Modtager vil få besked, når godset er på vej, og 
når godset er leveret. 


Indbæring 

Ønsker du, at godset på pallen skal bæres ind til 
et bestemt sted hos modtageren, kan du tilvælge 
serviceydelsen Indbæring. Denne service tilbydes 
kun i Danmark. Se betingelserne for indbæring. 


Flexlevering 

Sender du gods til modtagere, der eventuelt ikke 
er på adressen, når godset bliver leveret, kan du 
sende det med serviceydelsen Flexlevering. Det 
betyder, at godset stilles på modtagerens adresse 
på afsenderens (dit) ansvar. Denne service tilbydes 
iDanmark, Sverige, Norge og Finland. 


Genudbringning 

Hvis modtageren af godset ikke træffes på afle- 
veringstidspunktet, afleverer vi en anmeldelses- 
blanket, han/hun kan benytte til at kontakte os og 
aftale nyt afleveringsforsøg. Hvis ikke vi hører fra 
modtageren inden for et par dage, kontakter vi 
dig, så vi undgår at skulle sende godset retur. Hvis vi 
ikke får kontakt med hverken dig eller modtageren, 
sender vi godset retur efter 14 dage. 


PostNord 
Hedegaardsvej 88 
2300 København S 

Straks Retur 

Hvis du ikke ønsker, at dit gods skal anmeldes, kan 
du vælge servicen Straks Retur, hvis det ikke kan 
afleveres til modtageren. 


Erstatning og forsikring 

Hvis godset beskadiges eller forsvinder, erstatter 
PostNord indholdet med 8,33 SDR pr. kg. Erstatning 
sker i henhold til vores forretningsbetingelser og 
Nordisk Speditørforbunds Almindelige Bestem- 

melser (NSAB 2015). I samarbejde med et forsik- 

ringsselskab tilbyder vi desuden en supplerende 

transportforsikring. 


Annullering af afhentning 

Det er muligt at afbestille afhentningen af din for- 
sendelse, såfremt afhentningen er booket til den 
kommende hverdag eller senere. Annulleringen 
skal senest finde sted kl. 17.00 dagen før planlagt 
afhentning. 


Ønsker du annullere afhentningen af din forsendel- 
se, skal du først annullere afhentningen via dit boo- 
kingsystem. Det er vigtigt, at du dokumenterer dette 
(evt. via screendump). Efterfølgende skal du skrive 
til mailadressen Gods-annullering@postnord.com 


I mailen skal følgende oplysninger fremgå: 


e Colli-nummer/sendingsnummer 

e Postnummer for afhentningsadressen 

e Annulleringstidspunkt 

e Dokumentation for annullering via bookingpor- 
tal (evt. screendump) 


Herefter vil du modtage en bekræftelse på, at 
bookingen er annulleret. 


Brug for at vide mere? 

Klik ind på www.postnord.dk/logistik, eller ring på 
70 1112 30, hvis du ønsker mere information om 
produktet PostNord Groupage. 

